Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
15. augusta 2001
K materiálu č. 5619/2001
K bodu č. 51	
     

S T A N O V I S K O

k návrhu zákona, ktorým sa mení a dopĺňa zákon č. 213/1997 Z.z. o neziskových organizáciách poskytujúcich všeobecne prospešné služby    

I
Návrh zákona, ktorým sa mení a dopĺňa zákon č. 213/1997 Z.z. o neziskových organizáciách poskytujúcich všeobecne prospešné služby na rokovanie vlády SR predkladá minister spravodlivosti podľa Plánu legislatívnych úloh vlády SR na rok 2001.
II
Účelom predloženého návrhu zákona je odstrániť problémy, ktoré vznikali v praxi v súvislosti so zakladaním neziskových organizácií a ich činnosťou, zvýšiť právnu ochranu subjektov súkromnoprávnych vzťahov a upresniť niektoré ustanovenia platnej úpravy.
III
Návrh zákona nepatrí medzi priority podľa Partnerstva pre vstup a Národného programu pre prijatie acquis communautaire. Problematika návrhu nie je predmetom úpravy primárnej ani sekundárnej legislatíve EÚ.
Všeobecná časť dôvodovej správy obsahuje doložku zlučiteľnosti s právom EÚ, v ktorej sa správne uvádza, že problematika návrhu zákona nie je v práve EÚ upravená.
K predloženému návrhu zákona z hľadiska pôsobnosti sekcie Inštitút pre aproximáciu práva neuplatňujeme pripomienky.

Bratislava	14.08.2001	
Vypracoval:	JUDr. Miroslav Fíger
	
Tel.:	602

JUDr. Mária Krošlákovágenerálna riaditeľka